எனது இரு மகள்களுக்கும் மிதிவண்டி ஓடப்பழக்கிய அனுபவம் அலாதியானது. அந்நாட்களில் அவர்களை விட நானே அதிக பதட்டமாயிருந்தேன். அவர்கள் தனியே மிதிவண்டி ஓடிய ஒவ்வொரு அடியும் ஒவ்வொரு மரதன் ஓட்டம் போலுணர்ந்திருந்தேன். இறுதியில் அவர்கள் தனியாகவே மிதிவண்டி ஓடப்பழகிய நாட்களில் அவர்களை விட அதிகமாய் மகிழ்ந்திருந்தது நானே. பெருமை காட்டாற்றைப் போன்று கட்டுடைத்துப்பாய்ந்த நாட்கள் அவை. இளவேனில் காலத்தில் தந்தையர்கள் தங்கள் தங்கள் குழந்தைகளுக்கு மிதிவண்டி பழக்கும்போது, என் மனது பழையனவற்றையே மீட்டுக்கொண்டிருக்கும்.